4.

Priloga IV k Uredbi (EU) št. 965/2012 se spremeni: (a) vsa sklicevanja na Uredbo (ES) št. 1702/2003 se nadomestijo s sklicevanji na Uredbo (EU) št. 748/2012; (b) doda se CAT.GEN.105: „CAT.GEN.105 Motorna jadralna letala, jadralna letala z motorjem in mešani baloni (a) Jadralna letala z motorjem, razen motornih jadralnih letal, se uporabljajo in so opremljena v skladu z zahtevami, ki se uporabljajo za jadralna letala. (b) Motorna jadralna letala (TMG) se uporabljajo ob upoštevanju zahtev za: 1. letala, kadar jih poganja motor, in 2. jadralna letala, kadar ne uporabljajo motorja. (c) TMG so opremljena v skladu z zahtevami, ki se uporabljajo za letala, če ni drugače določeno v CAT.IDE.A. (d) Mešani baloni se uporabljajo v skladu z zahtevami za toplozračne balone.“; (c) CAT.GEN.MPA.180(a)(5) in (6) se nadomestita z naslednjim: „5. overjene verodostojne kopije spričevala letalskega prevoznika (AOC), vključno z angleškim prevodom, če je bil AOC izdan v drugem jeziku; 6. operativnih specifikacij za tip zrakoplova, izdanih skupaj z AOC, vključno z angleškim prevodom, če so bile operativne specifikacije izdane v drugem jeziku;“; (d) v PODDELU A – SPLOŠNE ZAHTEVE se vstavi naslednji oddelek: „ODDELEK 2 Zrakoplovi, ki niso na motorni pogon CAT.GEN.NMPA.100 Odgovornosti poveljnika (a) Poveljnik: 1. je vse od svojega prihoda na zrakoplov do odhoda z njega po končanem letu odgovoren za varnost vseh članov posadke in potnikov na zrakoplovu; 2. je odgovoren za uporabo in varnost zrakoplova: (i) pri balonih od trenutka začetka napihovanja ovoja do izpraznitve ovoja, če vodja zrakoplova ni prenesel odgovornosti na drugo osebo med fazo polnjenja do njegovega prihoda, kakor je določeno v operativnem priročniku (OM); (ii) pri jadralnih letalih od trenutka začetka postopka dviga v zrak do ustavitve po končanem letu; 3. je pristojen za izdajanje vseh ukazov in sprejemanje ustreznih ukrepov za zagotavljanje varnosti zrakoplova ter oseb in/ali imetja na njem v skladu s točko 7.c Priloge IV k Uredbi (ES) št. 216/2008; 4. je pristojen, da ne vkrca oseb in izkrca osebe, ki bi lahko ogrožale varnost zrakoplova ali oseb na njem; 5. ne dovoli prevoza na zrakoplovu osebi, za katero se zdi, da je pod tolikšnim vplivom alkohola ali mamil, da bi lahko ogrozila varnost zrakoplova ali oseb na njem; 6. zagotovi, da vsi potniki prejmejo varnostna navodila; 7. zagotovi, da se upoštevajo vsi operativni postopki in kontrolni seznami v skladu z operativnim priročnikom; 8. zagotovi, da se opravi predvzletni pregled v skladu z zahtevami iz Priloge I (del M) k Uredbi (ES) št. 2042/2003; 9. se prepriča, da je ustrezna reševalna oprema zlahka na voljo za takojšnjo uporabo; 10. izpolnjuje veljavne zahteve iz operatorjevega sistema poročanja o dogodkih; 11. izpolnjuje vse zahteve v zvezi z omejitvami trajanja letenja in delovnega časa (FTL) ter zahtevanim časom počitka, ki se uporabljajo za njegove dejavnosti; 12. pri izvajanju nalog za več operatorjev: (i) vodi svoje posamične evidence v zvezi s trajanjem letov, delovnim časom in časom počitka v skladu z veljavnimi zahtevami iz FTL in (ii) vsakemu operatorju predloži podatke, potrebne za načrtovanje dejavnosti v skladu z veljavnimi zahtevami FTL. (b) Poveljnik ne izvaja nalog na zrakoplovu: 1. če je pod vplivom psihoaktivnih snovi ali alkohola ali onesposobljen zaradi poškodbe, utrujenosti, zdravil, bolezni ali drugih podobnih razlogov; 2. do poteka ustreznega časa po potapljanju v velikih globinah ali darovanju krvi; 3. če ne izpolnjuje veljavnih zdravstvenih zahtev; 4. če kakor koli dvomi, da je sposoben izpolniti naloge, ki so mu bile dodeljene, ali 5. če ve ali sumi, da je preutrujen, kot je navedeno v točki 7.f Priloge IV k Uredbi (ES) št. 216/2008, ali se sicer počuti tako nezmožnega za delo, da bi to lahko ogrozilo let. (c) Poveljnik v izrednih razmerah, ki zahtevajo takojšnjo odločitev in ukrepanje, ukrepa tako, kot je po njegovem mnenju v danih okoliščinah potrebno v skladu s točko 7.d Priloge IV k Uredbi (ES) št. 216/2008. V takih primerih zaradi varnosti lahko odstopi od pravil, operativnih postopkov in metod. (d) Poveljnik balona: 1. je odgovoren za dajanje navodil pred letom osebam, ki pomagajo pri napihovanju in praznjenju ovoja; 2. zagotovi, da nobena oseba ne kadi na krovu ali v neposredni bližini balona, in 3. zagotovi, da osebe, ki pomagajo pri napihovanju in praznjenju ovoja, nosijo ustrezno varovalno obleko. CAT.GEN.NMPA.105 Dodatni član posadke balona (a) Če balon sprejme več kot 19 potnikov, mora biti na zrakoplovu prisoten vsaj en dodaten ustrezno izkušen in usposobljen član posadke, da pomaga potnikom v primeru nevarnosti. (b) Dodatni član posadke ne izvaja nalog na balonu: 1. če je pod vplivom psihoaktivnih snovi ali alkohola; 2. če je onesposobljen zaradi poškodbe, utrujenosti, zdravil, bolezni ali drugih podobnih razlogov ali 3. do poteka ustreznega časa po potapljanju v velikih globinah ali darovanju krvi. CAT.GEN.NMPA.110 Pristojnosti poveljnika Operator sprejme vse razumne ukrepe za zagotovitev, da vse osebe, ki se prevažajo na zrakoplovu, spoštujejo vse zakonite ukaze vodje zrakoplova, namenjene zagotavljanju varnosti zrakoplova ter oseb in imetja na njem. CAT.GEN.NMPA.115 Skupni jezik Operator zagotovi, da se vsi člani posadke sporazumevajo v skupnem jeziku. CAT.GEN.NMPA.120 Prenosne elektronske naprave Operator nikomur na zrakoplovu ne dovoli uporabe prenosnih elektronskih naprav (PED), ki lahko škodljivo vplivajo na delovanje sistemov in opreme na zrakoplovu, in sprejme vse razumne ukrepe za preprečevanje take uporabe. CAT.GEN.NMPA.125 Informacije o reševalni opremi in opremi za preživetje na zrakoplovu Operator ima vedno na voljo sezname z informacijami o reševalni opremi in opremi za preživetje, ki je na vseh njegovih zrakoplovih, za takojšnje posredovanje reševalnim koordinacijskim centrom (RCCs). CAT.GEN.NMPA.130 Alkohol in droge Operator sprejme vse razumne ukrepe za zagotovitev, da nihče, ki je pod tolikšnim vplivom alkohola ali drog, da bi to verjetno ogrozilo varnost zrakoplova ali oseb na njem, ne vstopi na zrakoplov ali se zadržuje na njem. CAT.GEN.NMPA.135 Ogrožanje varnosti Operator sprejme vse razumne ukrepe za preprečitev, da bi kdor koli svoje naloge opravljal lahkomiselno ali malomarno ali da bi jih opustil: (a) s čimer bi ogrozil zrakoplov ali osebe na njem ali na tleh ali (b) s čimer bi povzročil ali omogočil, da bi zrakoplov ogrozil katero koli osebo ali premoženje. CAT.GEN.NMPA.140 Dokumenti, priročniki in informacije, ki jih je treba imeti na zrakoplovu (a) Med vsakim letom so na zrakoplovu izvirniki ali kopije naslednjih dokumentov, priročnikov in informacij, če ni drugače določeno: 1. letalskega priročnika zrakoplova (AFM) ali enakovrednih dokumentov; 2. izvirnega potrdila o vpisu v register; 3. izvirnega spričevala o plovnosti (CofA); 4. spričevala o hrupu, če je ustrezno; 5. kopije spričevala letalskega prevoznika (AOC); 6. operativnih specifikacij za tip zrakoplova, izdanih skupaj z AOC, če je ustrezno; 7. dovoljenja za radijsko postajo na zrakoplovu, če je ustrezno; 8. potrdila o zavarovanju odgovornosti do tretjih oseb; 9. dnevnika potovanja ali enakovrednega dokumenta za zrakoplov; 10. tehnične knjige zrakoplova v skladu s Prilogo I (del M) k Uredbi (ES) št. 2042/2003, če je ustrezno; 11. MEL ali CDL, če je ustrezno; 12. podrobnosti iz oddanega načrta leta službe zračnega prometa (ATS), če je ustrezno; 13. najnovejših in ustreznih letalskih navigacijskih kart za pot predlaganega leta in vseh poti, vzdolž katerih se upravičeno pričakuje, da se na njih let lahko preusmeri; 14. postopkov in vizualnih signalov, ki jih uporabljajo prestrezni in prestreženi zrakoplovi; 15. informacij o službah za iskanje in reševanje za območje predvidenega leta; 16. ustreznih obvestil pilotom (NOTAM-ov) in dokumentacije o navodilih letalske informacijske službe (AIS); 17. ustreznih meteoroloških informacij; 18. potniškega manifesta, če je ustrezno; 19. za jadralna letala dokumentacije o masi in ravnotežju ter za balone dokumentacije o masi; 20. operativnega načrta leta, če je ustrezno, in 21. vse druge dokumentacije, ki se lahko nanaša na let ali jo zahtevajo države, ki jih ta let zadeva. (b) Ne glede na odstavek (a) so lahko dokumenti, priročniki in informacije, navedeni v njem, v spremljevalnem vozilu ali se hranijo na aerodromu ali območju delovanja za nameravane lete: 1. pri katerih sta vzlet in pristanek predvidena na istem aerodromu oz. območju delovanja ali 2. ki ostanejo znotraj lokalnega območja, opredeljenega v operativnem priročniku. CAT.GEN.NMPA.145 Zagotavljanje dokumentacije in evidence Poveljnik v razumnem času po tem, ko ga je za to zaprosila oseba, ki jo pooblasti organ, tej osebi predloži dokumentacijo, ki mora biti na zrakoplovu. CAT.GEN.NMPA.150 Prevoz nevarnega blaga (a) Prevoz nevarnega blaga ni dovoljen, razen če: 1. ni predmet Tehničnih navodil za varen zračni prevoz nevarnega blaga (dokument ICAO 9284-AN/905) v skladu z delom 1 navedenih navodil ali 2. ga prenašajo potniki ali člani posadke ali je v prtljagi v skladu z delom 8 Tehničnih navodil. (b) Operator določi postopke za zagotovitev, da se sprejmejo vsi razumni ukrepi za preprečevanje nenamernega prevoza nevarnega blaga na zrakoplovu. (c) Operator osebju zagotovi potrebne informacije, ki mu omogočajo izvajanje njegovih obveznosti.“; (e) v CAT.OP.MPA.151 se vstavi naslednja točka (a1): „(a1) Ne glede na CAT.OP.MPA.150(b) do (d) operator za operacije z letali ELA2, ki med dnevnimi operacijami VFR vzletajo in pristajajo na istem aerodromu ali območju delovanja, v OM določi najmanjšo končno rezervo goriva. Ta najmanjša končna rezerva goriva ne sme biti manjša od količine, potrebne za 45-minutni let.“; (f) v PODDELU B – OPERATIVNI POSTOPKI se vstavi naslednji ODDELEK: „ODDELEK 2 Zrakoplovi, ki niso zrakoplovi na motorni pogon CAT.OP.NMPA.100 Uporaba aerodromov in območij delovanja Operator uporablja samo aerodrome in območja delovanja, ki ustrezajo zadevnim tipom zrakoplovov in vrstam operacij. CAT.OP.NMPA.105 Postopki za zmanjšanje hrupa – baloni in jadralna letala z motorjem Poveljnik upošteva učinek hrupa zrakoplova, hkrati pa zagotovi, da ima varnost prednost pred zmanjšanjem hrupa. CAT.OP.NMPA.110 Zaloga in načrtovanje goriva ali balasta – baloni (a) Operator zagotovi, da gorivo ali balast zadostuje za trajanje predvidenega leta, in rezervo goriva ali balasta za 30-minutni let. (b) Zaloga goriva ali balasta se izračuna na podlagi najmanj naslednjih operativnih pogojev, pod katerimi se izvede let: 1. podatkov, ki jih zagotovi proizvajalec balona; 2. načrtovanih mas; 3. pričakovanih meteoroloških razmer in 4. postopkov in omejitev izvajalcev navigacijskih služb zračnega prometa. (c) Izračuni se zabeležijo v operativnem načrtu leta. CAT.OP.NMPA.115 Prevoz posebnih kategorij potnikov (SCP-ov) Osebe, ki zahtevajo posebne pogoje, pomoč in/ali naprave, ko se prevažajo na zrakoplovu, se štejejo za SCP-e in se prevažajo v pogojih, ki zagotavljajo varnost zrakoplova in oseb na njem, v skladu s postopki, ki jih določi operator. CAT.OP.NMPA.120 Dajanje navodil potnikom Operator zagotovi, da potniki dobijo navodila v zvezi z varnostjo pred letom ali, kjer je to primerno, med njim. CAT.OP.NMPA.125 Priprava leta Pred začetkom leta se poveljnik: (a) z vsemi razumnimi razpoložljivimi sredstvi prepriča, da naprave na zemlji, vključno s komunikacijskimi napravami in navigacijskimi pripomočki, ki so na voljo in se neposredno zahtevajo na zadevnem letu za varno delovanje zrakoplova, ustrezajo vrsti operacije, s katero se bo izvajal let, in (b) seznani z vsemi razpoložljivimi meteorološkimi informacijami, pomembnimi za načrtovani let. Priprava na let stran od bližine odhodnega kraja vključuje: 1. preučitev razpoložljivih najnovejših vremenskih poročil in napovedi ter 2. načrtovanje nadomestnega ukrepanja, da se predvidi možnost, da leta zaradi vremenskih razmer ne bo mogoče končati v skladu z načrtom. CAT.OP.NMPA.130 Predložitev načrta leta ATS (a) Če načrt leta ATS ni bil predložen, ker ni potreben na podlagi pravil letenja, se predložijo ustrezne informacije, da se po potrebi lahko aktivirajo alarmne službe. (b) Pri operacijah na območju, na katerem ni mogoče predložiti načrta leta ATS, tega poveljnik ali operator posreduje čim prej po vzletu. CAT.OP.NMPA.135 Zavarovanje potniških in pilotskih predelov – baloni Poveljnik zagotovi, da sta pred vzletom in pristankom, ter kadar se zdi potrebno zaradi varnosti: (a) vsa oprema in prtljaga ustrezno zavarovani in (b) je možna evakuacija v sili. CAT.OP.NMPA.140 Kajenje na zrakoplovu Na krovu jadralnega letala ali balona ne sme nihče kaditi. CAT.OP.NMPA.145 Meteorološke razmere Poveljnik začne ali nadaljuje VFR let samo, če najnovejše razpoložljive meteorološke informacije kažejo, da bodo vremenske razmere na poti in v predvidenem namembnem kraju ob predvidenem času uporabe enake ali nad veljavnimi VFR operativnimi minimumi. CAT.OP.NMPA.150 Led in drugi kontaminanti – postopki na tleh Poveljnik začne vzlet šele, ko je zrakoplov brez vseh nanosov, ki bi lahko škodljivo vplivali na zmogljivost ali vodljivost zrakoplova, razen ko je to dovoljeno v skladu z AFM. CAT.OP.NMPA.155 Pogoji za vzlet Poveljnik se pred začetkom vzleta prepriča, da po podatkih, ki so mu na voljo, vreme na aerodromu ali območju delovanja ne bo oviralo varnega vzleta in odhoda. CAT.OP.NMPA.160 Simulirane neobičajne situacije med letom Poveljnik zagotovi, da se pri prevozu potnikov ne simulirajo nenaravne ali izredne situacije, za katere je potrebna uporaba postopkov v neobičajnih razmerah ali v sili. CAT.OP.NMPA.165 Upravljanje goriva in balasta med letom – baloni Poveljnik redno preverja, da količina preostalega uporabnega goriva in balasta ni manjša od količine goriva in balasta, potrebne za dokončanje načrtovanega leta, in rezerve, načrtovane za pristanek. CAT.OP.NMPA.170 Uporaba dodatnega kisika Poveljnik zagotovi, da člani letalske posadke, ki opravljajo naloge, pomembne za varno delovanje zrakoplova med letom, uporabijo dodatni kisik vedno, ko tlačna višina preseže 10 000 ft za več kot 30 minut in ko tlačna višina preseže 13 000 ft. CAT.OP.NMPA.175 Pogoji pri priletu in pristanku Poveljnik se pred začetkom prileta za pristanek prepriča, da po podatkih, ki so mu na voljo, vreme na aerodromu ali območju delovanja ter stanje površine, ki jo namerava uporabiti, ne bosta ovirala varnega prileta in pristanka. CAT.OP.NMPA.180 Operativne omejitve – toplozračni baloni (a) Toplozračni baloni ne smejo pristajati ponoči, razen v izrednih razmerah. (b) Toplozračni baloni lahko vzletajo ponoči, pod pogojem, da je na njih dovolj goriva za pristanek podnevi. CAT.OP.NMPA.185 Operativne omejitve – jadralna letala Jadralno letalo se uporablja samo podnevi.“; (g) v CAT.POL.A.240(b)(4) se „ORO.OPS“ nadomesti z „ORO.FC“; (h) v CAT.POL.A.310 se doda naslednja točka (e): „(e) Zahteve v (a)(3), (a)(4), (a)(5), (b)(2) in (c)(2) se ne uporabljajo za dnevne operacije VFR.“; (i) v CAT.POL.A.405(b) se sklic na „CAT.POL.A.405(b) ali (c)“ nadomesti s sklicem na „CAT.POL.A.400(b) ali (c)“; (j) v PODDELU C – ZMOGLJIVOST IN OPERATIVNE OMEJITVE ZRAKOPLOVOV se vstavita naslednja ODDELKA 4 in 5: „ODDELEK 4 Jadralna letala CAT.POL.S.100 Operativne omejitve (a) V kateri koli fazi operacije so obremenitev, masa in masno središče (CG) jadralnega letala v skladu z omejitvami iz AFM ali iz operativnega priročnika (OM), če je strožji. (b) Oznake z napisi, seznami, oznake instrumentov ali njihove kombinacije, ki vsebujejo navedene operativne omejitve iz AFM za vizualno predstavitev, so prikazani na jadralnem letalu. CAT.POL.S.105 Tehtanje (a) Operator zagotovi, da sta bila masa in CG jadralnega letala določena z dejanskim tehtanjem pred začetkom njegove uporabe. Upoštevajo in ustrezno dokumentirajo se skupni učinki predelav in popravil na maso in ravnotežje. Navedene informacije se dajo na voljo poveljniku. Če učinek predelav na maso in ravnotežje ni točno znan, se jadralno letalo ponovno stehta. (b) Tehtanje opravi proizvajalec jadralnega letala ali pa se opravi v skladu z Uredbo (ES) št. 2042/2003, kot je ustrezno. CAT.POL.S.110 Zmogljivost Poveljnik uporablja jadralno letalo samo, če zmogljivost zrakoplova omogoča upoštevanje veljavnih pravil letenja in vseh drugih omejitev, ki se uporabljajo za let, uporabljeni zračni prostor ali aerodrome ali območja delovanja, ob upoštevanju natančnosti vseh uporabljenih kart in zemljevidov. ODDELEK 5 Baloni CAT.POL.B.100 Operativne omejitve (a) V kateri koli fazi operacije sta obremenitev in masa balona v skladu z omejitvami iz AFM ali iz operativnega priročnika (OM), če je strožji. (b) Plakati, seznami, oznake instrumentov ali njihove kombinacije, ki vsebujejo navedene operativne omejitve iz AFM za vizualno predstavitev, so prikazani na balonu. CAT.POL.B.105 Tehtanje (a) Operator zagotovi, da je bila masa balona določena z dejanskim tehtanjem pred začetkom njegove uporabe. Upoštevajo in ustrezno dokumentirajo se skupni učinki predelav in popravil na maso. Navedene informacije se dajo na voljo poveljniku. Baloni se znova stehtajo, če učinek predelav na maso ni točno znan. (b) Tehtanje opravi proizvajalec balona ali pa se opravi v skladu z Uredbo (ES) št. 2042/2003, kot je ustrezno. CAT.POL.B.110 Sistem za določitev mase (a) Operator balona vzpostavi sistem, ki določa način opredelitve naslednjih elementov za vsak let, s čimer se poveljniku omogoči preverjanje, da so upoštevane omejitve iz AFM: 1. mase praznega balona; 2. mase prometnega tovora; 3. mase goriva ali balasta; 4. vzletne mase; 5. natovarjanja balona pod nadzorom poveljnika ali usposobljenega osebja; 6. priprave in ureditve vse dokumentacije. (b) Izračun mase na podlagi elektronskega izračuna mora ponoviti poveljnik. (c) Dokumentacija o masi se pripravi pred vsakim letom in zabeleži v operativnem načrtu leta. CAT.POL.B.115 Zmogljivost Poveljnik uporablja balon samo, če zmogljivost zrakoplova omogoča upoštevanje veljavnih pravil letenja in vseh drugih omejitev, ki se uporabljajo za let, uporabljeni zračni prostor ali aerodrome ali območja delovanja, ob upoštevanju natančnosti vseh uporabljenih kart in zemljevidov.“; (k) v CAT.IDE.A.100(c), CAT.IDE.A.215(d) in CAT.IDE.H.100(c) se besede „morajo biti“ nadomestijo s „so“; (l) v CAT.IDE.A.260 se slika 1 nadomesti z naslednjo sliko: Slika 1 (m) v PODDELU D – INSTRUMENTI, PODATKI IN OPREMA se vstavita naslednja ODDELKA 3 in 4: „ODDELEK 3 Jadralna letala CAT.IDE.S.100 Instrumenti in oprema – splošno (a) Instrumenti in oprema, ki se zahtevajo v tem poddelu, se odobrijo v skladu z Uredbo (EU) št. 748/2012, če: 1. jih uporablja letalska posadka za nadzor poti leta; 2. se uporabljajo za doseganje skladnosti s CAT.IDE.S.140; 3. se uporabljajo za doseganje skladnosti s CAT.IDE.S.145 ali 4. so vgrajeni na jadralnem letalu. (b) Za naslednje kose opreme, če se zahtevajo v tem poddelu, se ne zahteva odobritev opreme: 1. samostojno prenosno svetilko; 2. točni časomer in 3. opremo za preživetje in signaliziranje. (c) Instrumenti in oprema, ki se ne zahtevajo v tem poddelu, ter katera koli druga oprema, ki se ne zahteva v drugih prilogah, vendar je na zrakoplovu, izpolnjujejo naslednji zahtevi: 1. informacij, ki jih zagotavljajo ti instrumenti ali oprema, letalska posadka ne uporablja za izpolnjevanje zahtev iz Priloge I k Uredbi (ES) št. 216/2008 in 2. instrumenti in oprema ne vplivajo na plovnost jadralnega letala, niti v primeru okvar ali napak. (d) Instrumenti in oprema so zlahka na voljo za uporabo ali zlahka dosegljivi z mesta, na katerem sedi član letalske posadke, ki jih mora uporabljati. (e) Vsa zahtevana reševalna oprema je zlahka dosegljiva za takojšnjo uporabo. CAT.IDE.S.105 Minimalna oprema za let Let se ne začne, če kateri koli od instrumentov, delov opreme ali funkcij jadralnega letala, ki so potrebni za načrtovani let, ne deluje ali manjka, razen če se jadralno letalo uporablja v skladu s seznamom minimalne opreme (MEL). CAT.IDE.S.110 VFR operacije – instrumenti za letenje in navigacijo (a) Jadralna letala, ki se uporabljajo v VFR podnevi, so opremljena z napravami za merjenje in prikazovanje: 1. magnetne smeri, pri jadralnih letalih z motorjem; 2. časa v urah, minutah in sekundah; 3. tlačne višine in 4. indicirane hitrosti. (b) Jadralna letala, ki se uporabljajo v razmerah, ko jadralnega letala ni mogoče zadržati na želeni poti leta brez enega ali več dodatnih instrumentov, imajo poleg opreme iz točke (a) še naprave za merjenje in prikazovanje: 1. navpične hitrosti; 2. položaja ali zavoja in zdrsa ter 3. magnetne smeri. CAT.IDE.S.115 Letenje v oblakih – instrumenti za letenje in navigacijo Jadralna letala, ki se uporabljajo za letenje v oblakih, so opremljena z napravo za merjenje in prikazovanje: (a) magnetne smeri; (b) časa v urah, minutah in sekundah; (c) tlačne višine; (d) indicirane hitrosti; (e) navpične hitrosti in (f) položaja ali zavoja in zdrsa. CAT.IDE.S.120 Sedeži in zadrževalni sistemi (a) Jadralna letala so opremljena s: 1. sedežem za vsako osebo na jadralnem letalu in 2. varnostnim pasom z zadrževalnim sistemom za zgornji del trupa za vsak sedež v skladu z AFM. (b) Varnostni pas z zadrževalnim sistemom za zgornji del trupa ima enotočkovno odpenjanje. CAT.IDE.S.125 Dodatni kisik Jadralna letala, ki se uporabljajo na tlačnih višinah nad 10 000 ft, so opremljena z napravo za shranjevanje in razdeljevanje kisika, ki vsebuje dovolj kisika za dihanje za oskrbo: (a) članov posadke za vsako obdobje, daljše od 30 minut, ko bo tlačna višina med 10 000 ft in 13 000 ft ter (b) vseh članov posadke in potnikov za vsako obdobje, ko bo tlačna višina nad 13 000 ft. CAT.IDE.S.130 Leti nad vodo Poveljnik letala, ki se uporablja nad vodo, ugotovi tveganja za preživetje oseb iz jadralnega letala v primeru pristanka v sili na vodi, na podlagi katerih določi, da bodo na jadralnem letalu: (a) rešilni jopiči ali enakovredna individualna oprema za zasilni pristanek na vodi za vse osebe na jadralnem letalu, ki jih imajo te osebe na sebi ali so zloženi na mestih, na katerih jih osebe, za uporabo katerih so namenjeni, zlahka dosežejo s svojega sedeža; (b) oddajnik signala na kraju nesreče (ELT) ali osebni označevalec kraja (PLB), ki ga ima na sebi član posadke ali potnik in lahko hkrati oddaja na frekvencah 121,5 MHz in 406 MHz, ter (c) oprema za oddajanje signalov v sili pri izvajanju leta: 1. nad vodo na večji razdalji od kopnega, kot jo je mogoče prejadrati, ali 2. kjer sta vzletna ali priletna pot razporejeni nad vodno gladino tako, da bi v primeru nesreče lahko prišlo do zasilnega pristanka na vodi. CAT.IDE.S.135 Oprema za preživetje Jadralna letala, ki se uporabljajo nad območji, na katerih bi bilo iskanje in reševanje posebno zahtevno, so opremljena s signalnimi napravami in reševalno opremo, kot je ustrezno za območje, ki ga bodo preletela. CAT.IDE.S.140 Radiokomunikacijska oprema (a) Če je to v skladu z zahtevami za zračni prostor, v katerem letijo, so jadralna letala opremljena z radiokomunikacijsko opremo, s katero se lahko izvaja dvosmerna komunikacija z aeronavtičnimi postajami ali na frekvencah, ki so v skladu z zahtevami za zračni prostor. (b) Radiokomunikacijska oprema, če se zahteva v skladu s točko (a), omogoča komuniciranje na letalski frekvenci 121,5 MHz za pomoč v sili. CAT.IDE.S.145 Navigacijska oprema Jadralna letala so opremljena z navigacijsko opremo, potrebno za nadaljevanje leta v skladu z: (a) načrtom leta ATS, če je ustrezno, in (b) veljavnimi zahtevami za zračni prostor. CAT.IDE.S.150 Radarski odzivnik Če se to zahteva v skladu z zahtevami za zračni prostor, v katerem letijo, so jadralna letala opremljena s sekundarnim nadzorovalnim radarskim (SSR) odzivnikom z vsemi zahtevanimi zmogljivostmi. ODDELEK 4 Baloni CAT.IDE.B.100 Instrumenti in oprema – splošno (a) Instrumenti in oprema, ki se zahtevajo v tem poddelu, se odobrijo v skladu z Uredbo (EU) št. 748/2012, če: 1. jih uporablja letalska posadka za določitev poti leta; 2. se uporabljajo za doseganje skladnosti s CAT.IDE.B.155 ali 3. so vgrajeni na balonu. (b) Za naslednje kose opreme, če se zahtevajo v tem poddelu, se ne zahteva odobritev opreme: 1. samostojno prenosno svetilko; 2. točni časomer; 3. komplet za prvo pomoč; 4. opremo za preživetje in signaliziranje; 5. nadomestni vir vžiga; 6. požarno odejo ali pregrinjalo, odporno na ogenj; 7. vrv z utežjo in 8. nož. (c) Instrumenti in oprema, ki se ne zahtevajo v tem poddelu, ter katera koli druga oprema, ki se ne zahteva v drugih veljavnih prilogah, vendar je na zrakoplovu, izpolnjujejo naslednji zahtevi: 1. informacij, ki jih zagotavljajo ti instrumenti ali oprema, letalska posadka ne uporablja za izpolnjevanje zahtev iz Priloge I k Uredbi (ES) št. 216/2008 in 2. instrumenti in oprema ne vplivajo na plovnost balona, niti v primeru okvar ali napak. (d) Instrumenti in oprema so zlahka na voljo za uporabo ali zlahka dosegljivi z mesta, na katerem sedi član letalske posadke, ki jih mora uporabljati. (e) Vsa zahtevana reševalna oprema je zlahka dosegljiva za takojšnjo uporabo. CAT.IDE.B.105 Minimalna oprema za let Let se ne začne, če kateri koli od instrumentov, delov opreme ali funkcij balona, ki so potrebni za načrtovani let, ne deluje, razen če se balon uporablja v skladu s seznamom minimalne opreme (MEL). CAT.IDE.B.110 Operativne luči Baloni, ki se uporabljajo ponoči, so opremljeni z: (a) lučmi proti trčenju; (b) napravo za zagotavljanje ustrezne osvetlitve vseh instrumentov in opreme, pomembnih za varno uporabo balona, ter (c) samostojno prenosno svetilko. CAT.IDE.B.115 VFR operacije – instrumenti za letenje in navigacijo ter povezana oprema Baloni, ki se uporabljajo po VFR, so opremljeni z: (a) napravo za prikazovanje smeri zanosa ter (b) napravo za merjenje in prikazovanje: 1. časa v urah, minutah in sekundah; 2. navpične hitrosti, če se zahteva v AFM; 3. tlačne višine, če se zahteva v AFM, zahtevami za zračni prostor ali če je treba višino nadzorovati zaradi uporabe kisika, in 4. razen za plinske balone, tlaka vsakega dovoda gorilnega plina. CAT.IDE.B.120 Zadrževalni sistemi Baloni z ločenim prostorom za poveljnika so opremljeni z zadrževalnim sistemom za poveljnika. CAT.IDE.B.125 Komplet za prvo pomoč (a) Baloni so opremljeni s kompletom za prvo pomoč. (b) Dodaten komplet za prvo pomoč je v spremljevalnem vozilu. (c) Komplet za prvo pomoč je: 1. zlahka dostopen za uporabo in 2. se stalno obnavlja. CAT.IDE.B.130 Dodatni kisik Baloni, ki se uporabljajo na tlačnih višinah nad 10 000 ft, so opremljeni z napravo za shranjevanje in razdeljevanje kisika, ki vsebuje dovolj kisika za dihanje za oskrbo: (a) članov posadke za vsako obdobje, daljše od 30 minut, ko bo tlačna višina med 10 000 ft in 13 000 ft, ter (b) vseh članov posadke in potnikov za vsako obdobje, ko bo tlačna višina nad 13 000 ft. CAT.IDE.B.135 Ročni gasilni aparati Toplozračni baloni so opremljeni z vsaj enim ročnim gasilnim aparatom, kakor zahtevajo veljavni predpisi o plovnosti. CAT.IDE.B.140 Leti nad vodo Poveljnik balona, ki se uporablja nad vodo, ugotovi tveganja za preživetje oseb iz balona v primeru pristanka v sili na vodi, na podlagi katerih določi, da bodo na balonu: (a) rešilni jopiči za vse osebe na balonu ali enakovredna individualna oprema za zasilni pristanek na vodi za vse osebe na balonu, mlajše od 24 mesecev, ki jih imajo te osebe na sebi ali so zložene na mestih, na katerih jih osebe, za uporabo katerih so namenjeni, zlahka dosežejo s svojega mesta; (b) oddajnik signala na kraju nesreče (ELT) ali osebni označevalec kraja (PLB), ki ga ima na sebi član posadke ali potnik in lahko hkrati oddaja na frekvencah 121,5 MHz in 406 MHz, ter (c) oprema za oddajanje signalov v sili. CAT.IDE.B.145 Oprema za preživetje Baloni, ki se uporabljajo nad območji, na katerih bi bilo iskanje in reševanje posebej zahtevno, so opremljeni s signalnimi napravami in reševalno opremo, kot je ustrezno za območje, ki ga bodo preleteli. CAT.IDE.B.150 Razna oprema (a) Baloni so opremljeni z varovalnimi rokavicami za vse člane posadke. (b) Toplozračni baloni so opremljeni z: 1. nadomestnim virom vžiga; 2. napravo za merjenje in prikazovanje količine goriva; 3. požarno odejo ali pregrinjalom, odpornim proti ognju, in 4. najmanj 25 m dolgo vrvjo z utežjo. (c) Plinski baloni so opremljeni z: 1. nožem in 2. najmanj 20 m dolgo vrvjo z utežjo, ki je narejena iz naravnih vlaken ali elektrostatičnega prevodnega materiala. CAT.IDE.B.155 Radiokomunikacijska oprema (a) Če je to v skladu z zahtevami za zračni prostor, v katerem letijo, so baloni opremljeni z radiokomunikacijsko opremo na pilotovem mestu, s katero se lahko izvaja dvosmerna komunikacija z aeronavtičnimi postajami ali na frekvencah, ki so v skladu z zahtevami za zračni prostor. (b) Radiokomunikacijska oprema, če se zahteva v skladu s točko (a), omogoča komuniciranje na letalski frekvenci 121,5 MHz za pomoč v sili. CAT.IDE.B.160 Radarski odzivnik Če se to zahteva v skladu z zahtevami za zračni prostor, v katerem letijo, so baloni opremljeni s sekundarnim nadzorovalnim radarskim (SSR) odzivnikom z vsemi zahtevanimi zmogljivostmi.“;